CELEX: 62018CN0238
Language: el
Date: 2018-04-03 00:00:00
Title: Υπόθεση C-238/18: Προσφυγή της 3ης Απριλίου 2018 — Ευρωπαϊκή Κεντρική Τράπεζα κατά Δημοκρατίας της Λεττονίας

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/44
            
         Προσφυγή της 3ης Απριλίου 2018 — Ευρωπαϊκή Κεντρική Τράπεζα κατά Δημοκρατίας της Λεττονίας
   (Υπόθεση C-238/18)
   (2018/C 161/49)
   Γλώσσα διαδικασίας: η λεττονική
   
      Διάδικοι
   
   
      Προσφεύγουσα: Ευρωπαϊκή Κεντρική Τράπεζα (εκπρόσωποι: C. Zilioli, C. Kroppenstedt και K. Kaiser, D. Sarmiento Ramírez-Escudero, δικηγόρος)
   
      Καθής: Δημοκρατία της Λεττονίας
   
      Αιτήματα
   
   Η Ευρωπαϊκή Κεντρική Τράπεζα ζητεί από το Γενικό Δικαστήριο:
   
               —
            
            
               να διατάξει τη Δημοκρατία της Λεττονίας, σύμφωνα με το άρθρο 24, πρώτο εδάφιο, του Οργανισμού του Δικαστηρίου της Ευρωπαϊκής Ένωσης και το άρθρο 62 του Κανονισμού Διαδικασίας του Δικαστηρίου, να προσκομίσει όλα τα πληροφοριακά στοιχεία σχετικά με την έρευνα την οποία διεξάγει το Korupcijas novēršanas un apkarošanas birojs (Γραφείο Καταπολέμησης της Διαφθοράς και του Οργανωμένου Εγκλήματος) κατά του Διοικητή της Latvijas Banka·
            
         
               —
            
            
               να διαπιστώσει, σύμφωνα με το άρθρο 14.2. του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, ότι η Δημοκρατία της Λεττονίας παρέβη το δεύτερο εδάφιο της διατάξεως αυτής:
               
                           —
                        
                        
                           καθόσον ο Διοικητής της Latvijas Banka απαλλάχθηκε από τα καθήκοντά του πριν από την έκδοση καταδικαστικής αποφάσεως επί της ουσίας της υποθέσεως από ανεξάρτητο δικαστήριο, και
                        
                     
                           —
                        
                        
                           καθόσον δεν συντρέχει, εφόσον τα πραγματικά περιστατικά τα οποία προσκόμισε η Δημοκρατία της Λεττονίας αποδειχθούν ακριβή, εξαιρετική περίσταση ικανή να δικαιολογήσει το γεγονός ότι ο ενδιαφερόμενος απαλλάχθηκε εν προκειμένω από τα καθήκοντά του·
                        
                     
         
               —
            
            
               να καταδικάσει τη Δημοκρατία της Λεττονίας στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η ΕΚΤ υποστηρίζει ότι η Δημοκρατία της Λεττονίας παρέβη το άρθρο 14.2., δεύτερο εδάφιο, του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας καθόσον, κατ’ εφαρμογήν προσωρινού ασφαλιστικού μέτρου, ο Διοικητής της Latvijas Banka απαλλάχθηκε από τα καθήκοντά του πριν από την έκδοση καταδικαστικής αποφάσεως επί της ουσίας της υποθέσεως από ανεξάρτητο δικαστήριο.